Bsunderi Tag sind de "Schmotzige Dunschtig" (dees kummt vum schmalzige (friener Schmutz) oder fettige Dunschtig). Schon am Morge werret d Schüeler, Gymnasiaschte un d Fachhochschüeler "bfreit", s Landratsamt und es Raathuus "ibbernomme". Umme Siebene am Obe goht de Hemmedglonkerumzug los, do zeiget die Konschdanzer Gymnasiaschte  luschtige Schwänk, wo s Schuellebbe luschtiger gmacht odder vergällt hond, uff Transparente, wo se in em Umzug de stuunende Zuschauer (und au de Lehrer) zeiget. S Wort Glonker sull vum mittelhochditsche Wort "Glunke" (hängende Locke) kumme und im wiitere Sinn en umschwankende, fuule Mensch bezeichne. De Bruuch sull us em End vum 19. Johrhundert stamme und vu Konschdanz durch d Lehrer in umliegende Städte trage worre si.